Wujud Raos Syukur marang Gusti Allah 
Oleh : Ajie Najmuddin 
Sumber : NU Online 


Penyedia File : nderekngaji.com 
Khutbah | 


EEEE‏ أب أن لا إلا اه وده لا ريك ف ُو 
لجال elf YG‏ راب أن ميدنا ونیا مدا حبده و رسوا الهم Jo‏ صل وسا وبارك de‏ سيدنا مد des‏ اله وأضحابه 
angi;‏ بإحسان al‏ يوم Li cu‏ بعد: فيايها الإخوان» See‏ و نفسي بتقوى اله وطاعته تفلحون» قال الله تعالى 


في القران الكريم: أعوذ بالله من الشيطان الرجي» بسم الله الرحمن الرحيم: Di WL‏ آمنوا اتقوا الله WA‏ قولا Jaan‏ 


بصلح لكر NA‏ ويغفر لكر ذنوبکر ومن بطع اله ورسوله 5 56 5 عَظيمًا وقال Di KURR‏ آمنوا NG‏ الله 
حت yi sÉ‏ وتن Y‏ وات ا صدق الله العظيم 
Jamaah shalat Jumat ingkang minulya,‏ 


Wonten ing pambuka sidang khutbah ingkang minulya punika, kepareng khatib ngaturaken 
pepeling kagem kita sedaya. Manggaha kita tansah ningkataken takwa kita, kelawan nindaake 
perintahe Gusti saha nebihi sedaya awisane. Mugi-mugi kita kalebet golongan ingkang angsal 
Ridha saking Gusti Allah ta'ala. 


اعرد ضع نف ر رور ot b‏ ص انور i‏ 3 


Artosipun: "Pada (gawa) sanguha sira kabeh, mangka setuhune luwih bagus-baguse sangu, yaiku 
takwa marang Allah. Lan padha takwaha sira kabeh ing Ingsun (Allah), hei wong kang padha 
duweni akal," (QS Al-Baqarah: 197) 


Jamaah Jumat rahimakumullah, 


Gusti Allah swt wonten ing Surat Lugman, ayat 12, paring dhawuh: 


o Aa 


آن اشک لله ومن یشک GG‏ یشک لنفسه 


Artosipun: "Sira syukura marang Allah ta'ala. Sapa wonge kang syukur, mangka sejatine deweke 
iku nyukuri awake dewe (jalaran ganjarane syukur iku dirasaake awake dhewe).” 


Gusti Allah swt sampun paring perintah dhumateng kita sedaya, supaya padha syukur 
dhumateng Allah. Perintah menika mboten ateges, bilih Gusti Allah butuh marang ungkapan 
syukur saking makhluke. Sebab, sakmisale menungsa mboten padha syukur marang Allah, 
manga Gusti Allah tetep dados Dzat kang Maha Sugih lan Kuwasa marang sedaya alam menika. 


Sejatosipun, perintah sukur menika dados kewajiban saha kebutuhane makhluk. Sebab menawi 
kita, purun syukur dhateng Allah ta'ala, mangka bakal ditambahi kesaenan saha nikmat saking 
Allah ta'ala. Kados dene dhawuhipun Allah ing surat Ibrahim ayat 7: 


4 ص ع رر‎ ofors ors م یه‎ LIMA 
لشديد‎ glie كفرتم إن‎ As لن شكاتم لازیدنکر‎ 


Artosipun: "Yekti yen sira kabeh padha syukur, Ingsun Allah mesti bakal paring tambahan nikmat 
marang sira kabeh. Lan menawa sira kabeh padha kufur. Awas! saktemene siksa Ingsun (Allah) 
banget larane." 


Menawi kita kufur marang nikmat-nikmat saking Allah, mangka Allah ta'ala bakal maringi siksa 
kang perih lan abot. Wujude adzab saking Gusti Allah, arupi siksa ing neraka. Saget ugi ditampa 
nalika ana ing dunya. Kita saget mirsani utawi raosaken piyambak, pripun kahanane tiyang kang 
mboten syukur marang Allah. 


Piyambake gampang iri, marang nikmat kang ditampa wong liya. Utawa rumangsa kurang utawa 
ora puas, peparing nikmat saking Gusti, marang dheweke. Kanggone wong sing ora gelem 
syukur marang nikmate Allah, kahanan menika saget nyiksa pikiran lan mentale. 


Jamaah Jumat rahimakumullah, 


Raos syukur dhumateng Allah swt saget dipun wujudake kanthi tiga cara. Pertama inggih puniko 
syukur kelawan lisan. Syukur kelawan lisan, tegesipun ngedalake raos syukur utawi maturnuwun 
dhumateng Gusti Allah, awit saking nikmat lan anugrah saking Gusti. Umumipun dipun 
wujudake, kanthi ngucap waosan: Alhamdulillah. 


Mboten cekap maos hamdalah, tiyang ingkang syukur kelawan lisan, bakal ngreksa lisane 
kanggo maos kalimat-kalimat ingkang sahe lan ati-ati ing dalem nggunaake lisan, supaya mboten 
dadi sebab larane wong liya. 


Perintah supaya gunaake lisan kangge perkara kang becik, ugi sampun dipun dhawuhake 
Kanjeng Nabi Muhammad saw: 


ومن کان yak‏ بالل واليوم الآخر فايقل خيرا أو يسمت 
Artosipun: “Sing sapa wongé kang iman marang Allah lan dina akir, supaya ngucap kang becik‏ 
utawa meneng.” (HR Bukhari)‏ 


Kaping kalih, syukur kelawan ati. Raos syukur ingkang kaping kalih, saget kita wujudake ana ing 
njero ati. Raos seneng, ikhlas, ridla saking sedaya peparinge Gusti, ingkang mboten saget kita 
itung. Menawi kita jujur, tentunipun katah sanget nikmat saking Gusti Allah. Lan saben-saben 
nikmat menika, sejatosipun kedah kita syukuri. 


Dibandingke karo ujian lan coba ingkang kita tampi, sejatosipun langkung katah nikmat saking 
Gusti ingkang sampun kita tampi. Nikmat saget nyedot oksigen, kita saget ningali pemandangan 


kang sahe, saget mireng alunan suara kang nyenengke, saget dhahar utawi ngunjuk kanthi raos 
kang eco, sedaya menika namung sekedik contoh nikmat saking Gusti Allah. 


Sedaya menika, mangga saget kita angen-angen, lajeng kita raosaken rasa syukur ana ing 
manahipun kita sedaya. Tiyang kang syukur dhateng Allah, bakal gadah ati kang ikhlas. Mboten 
seneng sambat marang kekurangan-kekurangan utawa perkara mboten nyenengke, ingkang 
dadi ujian lan coba kang ditampi ing dunya. 


Tiyang kang gadah raos syukur biasanipun gadah rasa luwih sabar tinimbang wong kang ora 
syukur. Pancen, supaya saget syukur kita ugi kedah gadahi kesabaran. Supaya sabar kita perlu 
keikhlasan. Syukur, sabar lan ikhlas sejatosipun saling berkaitan. 


Ketigo, syukur kelawan penggawean. Kados dene syukur kelawan lisan, syukur kelawan 
penggawean utowo perbuatan, tegese nggunaake sedaya peparinge Gusti ingkang awujud 
anggota badan menika, kangge perkara kang sae lan manfaat. Manfaat menika saget kita 
wujudake piyambak, kados dene kita gunaake kangge ibadah shalat lan sanesipun. Utawi 
kangge kegiatan ingkang manfaat dhateng tiyang sanes. 


Raos syukur kelawan perbuatan utawi ibadah menika sampun dipun contoake Kanjeng Nabi 
Muhammad saw. Senajan piyambake sampun dijamin mlebet Swarga, ananging tetep sregep 
shalat, ngantos-ngantos sukunipun abuh. Menika dados wujud syukur lan tresna marang Gusti 
Allah ta'ala. 


Mugi-mugi kita sedaya dipun paringi gampil, supaya saget syukur marang nikmate Gusti, ugi 
dipun catet dados tiyang-tiyang ingkang syukur marang Gusti. Lan mugi-mugi kita sedaya dipun 
kumpulake, sartane tiyang-tiyang kang padha syukur marang Gusti. Amin ya Rabbal Alamin. 

